સંધ્યાના પપ્પાએ કહ્યું, લેટર હું તને હમણાં જ આપી દઉં છું ! રાતના એક વાગ્યા સુધી બધી ડિસ્કશન ચાલી અને સવારે દસ વાગ્યે વિજય કલેક્ટર ઓફીસે ગયો અને પરવાનગીનો પત્ર આપ્યો. કલેક્ટરે કહ્યું, મિ. તમે કેવી વાત કરો છો ? અમે કોઈ આવી પરવાનગી આપી જ ન શકીએ અને અમને ઉપરથી પ્રેશર પણ હોય છે ! વિજયે ગુસ્સામાં કહ્યું, કલેક્ટર સાહેબ, તમે પરમિશન આપો કે નહીં એ તમારી ચોઇસ છે પણ આવતીકાલે રાત્રે રેલી તો નીકળીને જ રહેશે ! બધુ જ પ્લાનિંગ થઈ ગયું હતું અને શહેરથી લઈને આખા ગુજરાતની નજર આ કાર્યક્રમ પર હતી અને મીડિયામાં સંધ્યા લેડી ગબ્બર નામે ફેમસ થઈ ગઈ હતી. આખરે બીજા દિવસનો સૂરજ ઉગ્યો અને સૌને આ સૂરજ ઢળે એની રાહ હતી. બપોરના ચાર વાગ્યે વિજય સંધ્યાના ઘરે ગયો અને સંધ્યાના પપ્પા નીચે બેઠા હતા ત્યારે વિજયે કહ્યું, અંકલ સંધ્યા ક્યાં છે ? સંધ્યાના પપ્પાએ કહ્યું, એ એના રૂમમાં છે, તું જા એ તારો વેઇટ જ કરતી હશે ! વિજય સંધ્યાના રૂમમાં ગયો અને જોયું તો સંધ્યા તૈયાર થઈને બેડ પર બેઠી હતી અને ચિંતામાં હતી. વિજયે કહ્યું, સંધ્યા કેમ ચિંતા કરે છે ? હું છું ને તારી સાથે ! સંધ્યા અને વિજય એકબીજાની એકદમ નજીક આવી ગયા અને વિજયે કહ્યું, ચાલ સંધ્યા, તૈયાર થઈ જા ! વિજય અને સંધ્યા ટાઉનહોલ જવા નીકળ્યા અને સંધ્યાએ એના પપ્પાને કહ્યું, પપ્પા તમે કેટલીવારમાં આવશો ? સંધ્યાના પપ્પાએ કહ્યું, તમે પહોંચો, હું એક કલાક પછી આવીશ.